recursal/SuperWikiNEXT-32B huggingface dataset:
**Ռամատ Գանի քաղաքային մարզադաշտ** (եբրայերեն՝ איצטדיון רמת גן‎), ֆուտբոլային մարզադաշտ, որը գտնվում է Իսրայելի Թել Ավիվ քաղաքում։ Իր հարկի տակ տևաղորելով ավելի քան 40 հազար հանդիսական՝ Ռամատ Գանի մարզադաշտը համարվում է Իսրայելի ամենատարողունակ և խոշոր մարզադաշտը։

Ռամատ Գանի հրեական մարզադաշտը Իսրայելի ամենահեղինակավոր մարզադաշտն է, որտեղ իր տնային մարզումներն ու միջազգային հանդիպումներն է անցկացնում Իսրայելի ֆուտբոլի ազգային հավաքականը։

Պատմություն
-----------

Թել Ավիվի քաղաքային մարզադաշտը կամ Ռամատ Գանի ստադիոնը կառուցվել է 1950 թվականին։ Կառուցումից մեկ տարի անց՝ 1951 թվականին, այն հանձնվել է շահագործման, որպես Իսրայելի ֆուտբոլի ազգային հավաքականի տնային մարզադաշտ։

1981 թվականին մարզադաշտը ենթարկվել է լուրջ վերանորոգման։ Համարվում է Իսրայելի տարածքում գտնվող հինգ մարզադաշտերից մեկը, որը համապատասխանում է Ֆուտբոլի Եվրոպայի Կոնֆեդերացիայի՝ ՈւԵՖԱ-ի չափանիշներին։

Ռամատ Գանի մարզադաշտը կարող է հյուրընկալել ՈւԵՖԱ-ի Չեմպիոնների լիգայի, ինչպես նաև Ֆուտբոլի Եվրոպայի առաջնության (բացառությամբ եզրափակչի) հանդիպումները։

Մարզադաշտի տարածքում գտնվում է վերապատրաստման դաշտ, շուրջ 3900 մեքենաների համար նախատեսված ավտոկայանատեղիներ, սրճարաններ և ռեստորաններ։

Մոտակայքում գործում է մեծ առևտրի կենտրոն։

Տես նաև
-------

* Իսրայելի ֆուտբոլի ազգային հավաքական

Ծանոթագրություններ
------------------

1. 1 2  Տեղեկություններ Իսրայելի Ֆուտբոլի Ֆեդերացիայի կայքում (անգլ.)

Արտաքին հղումներ
----------------

* Իսրայելի հավաքականի և Ռամատ Գանի մարզադաշտի պատմություն Արխիվացված 2016-11-04 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռամատ Գանի մարզադաշտ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · StadiumDB |

 |

|  |
| --- |
| 
  **Ֆուտբոլ**
 |
**Similarweb Ltd**, (անգլ.՝ similar — «նման» և web — «ցանց»), ավելի վաղ շրջանում SimilarGroup ընկությունը գործունեություն է ծավալել տեղեկատվական տեխնոլոգիաների ոլորտում։ Հիմնադրվել է 2007 թվականի Օր Օֆֆերի կողմից։ Ընկերության գլխավոր գրասենյակը գտնվում է Մեծ Բրիտանիայի Լոնդոն քաղաքում։ Ընկերությունը տրամադրում է վեբ-վերլուծական, տվյլաների ընդլայնված անալիզի և բիզնես վերլուծական ծառայություններ միջազգային ընկերությունների համար։ Շնորհիվ իր Similarweb պլատֆորմի ընկերությունը օգտագործում է մեծ տվյալները կայքերի անալիզի, վիճակագրության ստուգման համար։

Ընկերության պատմություն
-----------------------

Օր Օֆֆերը Նիր Կոենիի հետ միասին ստեղծեց Similarweb ընկերությունը 2009 թվականի մարտի 3-ին Իսրայելում։ Ավելի ուշ գլխավոր գրասենյակը տեղափոխվեց Լոնդոն։ 2010 թվականի մայիսի 31-ին ընկերությունը ստացավ իր առաջին ֆինանսավորումը 1,1 մլն դոլլարի չափով։ 2013 թվականի հունվորի 29-ին ընկերությունը ստացավ նոր ներդրում 2,5 միլլիոն դոլլորի չափով, ինչպես նաև հավելյալ 3,5 միլլիոն։ 2014 թվականի փետրվարի 24-ին Հարավ Աֆրիկյան Naspers մեդիա ընկերությունը կատարեց 18 միլլիոն դոլլարի չափով ներդրում։ Մեկ ամսից քիչ անցած Similarweb օգտագործեց իր ստացված միջոցները իսրալեական երիտասարդ ընկերության՝ TapDog-ը, ձեռք բերելու համար։

2024 թվականի մարտին Similarweb-ը ձեռք բերեց Admetricks-ը՝ գովազդային հետախուզության իր առաջարկն ընդլայնելու համար.

Տեխնոլոգիա
----------

2013 թվականի հունիսին Similarweb-ը թողարկեց Similarweb PRO, որը անվճար տարբերակի կատարելագործված տարբերակն է։ Բացի դա, Similarweb-ը ներկայացնում է իր տվյալները API ֆորմատով։

Տես նաև
-------

* Alexa Internet
* Naspers

Ծանոթագրություններ
------------------

1. ↑
2. ↑
3. ↑
4. ↑
5. ↑
6. ↑
7. ↑
8. ↑  «SimilarWeb organization». CrunchBase. Վերցված է 2014 թ․ օգոստոսի 3-ին.
9. ↑  «CEO profile». CrunchBase. Վերցված է 2014 թ․ օգոստոսի 3-ին.
10. ↑  Mike Shields (2014 թ․ մայիսի 23). «Why Lower Rated Broadcast Comedies Like NBC's Community Are Hits on Hulu». The Wall Street Journal. Արխիվացված է օրիգինալից 2016 թ․ մարտի 5-ին. Վերցված է 2014 թ․ օգոստոսի 18-ին.
11. ↑  «Series A funding». TechCrunch. Վերցված է 2014 թ․ օգոստոսի 24-ին.
12. ↑  «Series B funding». CrunchBase. Վերցված է 2014 թ․ օգոստոսի 24-ին.
13. ↑  «Series B additional funding». CrunchBase. Վերցված է 2014 թ․ օգոստոսի 24-ին.
14. ↑  «Sries C funding». CrunchBase. Վերցված է 24 August-ին.
15. ↑  «TapDog Acquisition». Globes Inc. Վերցված է 2014 թ․ օգոստոսի 24-ին.
16. ↑  «Similarweb Acquires Admetricks to Expand Ad Intelligence Offering». 2024 թ․ մարտի 4.
17. ↑  Chaffrey, Dave. «A new online competitive intelligence tool». Smart Insights. Վերցված է 2014 թ․ փետրվարի 7-ին.
18. ↑  «SimilarWeb APIs: unveiling the story behind every website on the internet». 3scale. Արխիվացված է օրիգինալից 2016 թ․ ապրիլի 2-ին. Վերցված է 2014 թ․ օգոստոսի 18-ին.

Արտաքին հղումներ
----------------

* Official Blog
* API Site
**Ամսաննուները Մակեդոնիայում**, ավանդաբար գործածվող օրացույցի տասներկու ամիսներ, որոնք ծագում են ամիսների լատիներեն անվանումներից։ Մակեդոնիայի օրացույցը Հյուսիսային Մակեդոնիայում ավանդաբար օգտագործվող օրացույցն է։ Այն ունի տարվա բոլոր տասներկու ամիսների անունները, որոնք կոչվում են ստանդարտ միջազգային անվանման ձևերով, ունեն իրենց մակեդոնական անունները, որոնք ներկայումս համարվում են հնացած և առավելապես օգտագործվում է Մակեդոնիայի ուղղափառ եկեղեցու կողմից տարբեր փաստաթղթերում (օրինակ՝ կրոնական օրացույցներում), ինչպես նաև Հյուսիսային Մակեդոնիայի որոշ գյուղական շրջաններում: 

Մակեդոնական ամիսների անունների ծագումը սերտորեն կապված է եղանակի և գյուղատնտեսության բնական փոփոխությունների հետ Որոշ ամիսներ ունեն նաև մի քանի անվանում, որոնք օգտագործվում են երկրի տարբեր շրջաններում: Ամիսների այսօրվա ժամանակակից անուններն առաջին անգամ օգտագործվել են 19-րդ դարի վերջերին, առավել հաճախ *-ја* վերջածանցով, օրինակ՝*januarja* (հունվար), *февруарија* (փետրվար), *септемврија* (սեպտեմբեր), *декемврија* (դեկտեմբեր) բառերում։ ) և այլն։ Դրանց ամբողջական ընդունումն ու օգտագործումը առօրյա խոսքում ուժի մեջ է մտել դպրոցական զանգվածային կրթության գործընթացի ծաղկման հետ։

Ամսանուններ
-----------

*Snežnik* (սնեժնիկ-դեկտեմբեր) կոչվում է դեկտեմբեր ամիսը, երբ սովորաբար ձյուն է գալիս (սնեգ - ձյուն): Նկարում` ճանապարհ Կիչևոյի Թայմիշտե գյուղում

| Համար | Անվանում | Բնօրինակ անվանում | Նկարագրություն |
| --- | --- | --- | --- |
| 1. | јануари (*januari*) | коложег | Փայտ վառելու ամիս |
| 2. | февруари (*fevruari*) | сечко | Սառույցի ամիս |
| 3. | март (*mart*) | цутар | Ծաղկման ամիս |
| 4. | април (*april*) | тревен | խոտի ամիս |
| 5. | мај (*maj*) | косар | Խոտ հնձելու ամիս |
| 6. | јуни (*juni*) | жетвар | Բերքահավաքի ամիս |
| 7. | јули (*juli*) | златец | Ոսկու ամիս |
| 8. | август (*avgust*) | житар | Հացահատիկի ամիս |
| 9. | септември (*septemvri*) | гроздобер | Խաղողի բերքահավաքի ամիս |
| 10. | октомври (*oktomvri*) | листопад | Տերեւաթափի ամիս |
| 11. | ноември (*noemvri*) | студен | Ցուրտ ամիս |
| 12. | декември (*dekemvri*) | снежник | Ձյան ամիս |
|  |
| --- |
| **Սևլճյան երկարաբեղիկ** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Երկարաբեղիկներ (Cerambycidae) |
| **Ցեղ** | **Dorcadion** |
| **Տեսակ** | **Սևլճյան երկարաբեղիկ** *(D. sevliczi)* |
|
| **Միջազգային անվանում** |
| ***Dorcadion sevliczi*** |

**Սևլճյան երկարաբեղիկ** (լատին․՝ Dorcadion sevliczi), երկարաբեղիկների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։

Նկարագրություն
--------------

10,2-15 մմ երկարությամբ, բավականին ձգված, սև մարմնով, առանց զոլերի ծածկույթով, գրեթե հավասարաչափ, խիտ, բաց մոխրագույն կամ թավշյաարծաթագույն վերնաթևերով ոչ մեծ չափի բզեզ է։ Վերնաթևերն առաջնամեջքից փոքր-ինչ լայն են, նեղ ձվաձև, էգինը՝ ավելի լայն, քան արուինը։

Տարածվածություն
---------------

Համարվում է Հայաստանի էնդեմիկ։ Հայաստանում հայտնի է Սև լճի շրջակայքից` Գորիս քաղաքից դեպի հյուսիս (Սյունիքի մարզ)։

Էկոլոգիա
--------

Սևլճյան երկարաբեղիկն ապրում է ծովի մակարդակից 2650-3000 մ բարձրությունների վրա՝ ալպյան մարգագետիններում։

Բզեզները գետնին սողում են ցերեկը` մայիսի վերջից մինչև հուլիսի կեսերը, առանձին անհատներ` մինչև օգոստոսի սկիզբը։ Զարգացումը ընթանում է հողում։

Պահպանություն
-------------

Ծայրահեղ սահմանափակ արեալով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։

Թվաքանակը բարձր չէ, թվաքանակի փոփոխության միտումները անհայտ են։

Վտանգման հիմնական գործոննեն են սնասունների չկարգավորված արածեցման պատճառով տեղի ունեցող էկոհամակարգերի դեգրադացումը, կլիմայի կանխատեսվող փոփոխությունների հետևանքով տեղի ունեցող ալպյան գոտու սահմանների լանջն ի վեր տեղաշարժմամբ պայմանավորված աճելավայրերի կրճատումը։

Տեսակի տարածման վայրերում գտնվող «Սև լիճ» արգելավայրը գործնականապես չի ընդգրկում տեսակի բիոտոպերը։

Պահպանության միջոցառումներ չեն իրականացվում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Սևլճյան երկարաբեղիկ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · IRMNG |

 |
**Polygon**, ամերիկյան վեբ կայք, որը մասնագիտացված է համակարգչային խաղերի մասին ակնարկների և խաղային արդյունաբերության մասին նորությունների հրապարկմամբ։ Կայքը բացվել է 2012 թվականի հոկտեմբերի 24-ին Vox Media կազմակերպության կողմից։

Պատմություն
-----------

Polygon կայքը բացվել է 2012 թվականի հոկտեմբերի 24-ին ամերկյան Vox Media ընկերության կողմից։ Կայքը հիմնված է ընկերության մեկ այլ կայքի՝ The Verge-ի ճարտարապետության հիման վրա։

Կայքի վրա աշխատանքներ տանելու նպատակով Vox Media-ի գլխավոր տնօրեն Ջիմ Բանկոֆֆը 2011 թվականին սկսեց համագործակցել Joystiq բլոգի խմբագիր Քրիստաֆոր Գրանտի հետ։ Լսարանի արագ ձեռք բերման համար Բանկոֆֆը ընտրեց խաղեր համաձային մարկետիգային համակարգի, ինչպես նաև խաղեր, որոնք մեծ ուշադրություն են գրավել խաղացողների շրջանում, ինչպես նաև սոցալիական ցանցերում։

Բովանդակություն
---------------

Կայքում հրապարակվում են նորություններ խաղային արդյունաբերության, տարբեր խաղային միջոցառումների և ցուցահանդեսների մասին, ինչպես նաև քննադատություններ և ակնարկներ։ Կայքի խմբագիրներ, ինչպես նշվում է աղբյուրներում, փորձում են ամեն կերպ առանձնացնել իրենց նորությունները, այլ կայքերում առկա նորությունների, փորձելով գրավել ավելի շատ լսարան։

Ծանոթագրություններ
------------------

1. 1 2  Swisher, Kara (2012 թ․ փետրվարի 21). «On the Verge Again: Vox Media Officially Launches Into Videogames Content Arena». *All Things Digital* (անգլերեն). Արխիվացված օրիգինալից 2014 թ․ օգոստոսի 4-ին. Վերցված է 2014 թ․ օգոստոսի 3-ին.
2. ↑  Duryee, Tricia (2012 թ․ հոկտեմբերի 24). «Let the Games Begin: Vox Media Launches a New Site Covering Videogames». *All Things Digital* (անգլերեն). Արխիվացված օրիգինալից 2014 թ․ օգոստոսի 4-ին. Վերցված է 2014 թ․ օգոստոսի 3-ին.
3. ↑  Solomon, Brian (2012 թ․ հոկտեմբերի 24). «The Inside Story Of Polygon, The Verge's New Gaming Sister-Site». *Forbes* (անգլերեն). Արխիվացված օրիգինալից 2014 թ․ օգոստոսի 3-ին. Վերցված է 2014 թ․ օգոստոսի 3-ին.
4. ↑  Stark, Chelsea (2012 թ․ հոկտեմբերի 25). «Veteran Game Journalists Unite to Launch Vox's 'Polygon'». *Mashable* (անգլերեն). Արխիվացված օրիգինալից 2014 թ․ հունվարի 16-ին. Վերցված է 2014 թ․ օգոստոսի 3-ին.
Վահանային հրաբուխ, որը գտնվում է Կամչատկայի թերակղզում, տես՝ Ատլասովա:
Ատլասովի կղզին տիեզերքից, 1992 թվականի սեպտեմբեր
**Ատլասովի կղզի**, ռուսերեն հայտնի որպես **Օստրով Ատլասովա** (Остров Атласова) կամ ճապոներեն **Արայիդո** (阿頼度島): Այն ամենահյուսիսային կղզին և հրաբուխն է, ինչպես նաև Կուրիլյան կղզիների ամենաբարձր հրաբուխը, Ռուսաստանի Սախալինի մարզի մի մասը։ Ռուսական անունը անգլերեն երբեմն ներկայացվում է որպես **Ատլասովա կղզի**։ Կղզու այլ անուններ են **Ույախուժաչ**, **Օյակոբա** և **Ալաիդ**՝ կղզու վրա հրաբխի անունը։

Կղզին անվանակոչված է ի պատիվ Վլադիմիր Ատլասովի՝ 17-րդ դարի ռուս հետազոտող, որը Կամչատկայի թերակղզին միացրել է Ռուսաստանին։ Այն հիմնականում Վուլկան Ալաիդ ստորջրյա հրաբխի կոնն է, որը Օխոտի ծովից դուրս ցցված է 2339 մետր (7674 ոտնաչափ)։ Կղզին ունի 119 կիլոմետր քառակուսի (46 մղոն քառակուսի) տարածք, սակայն այժմ բնակեցված չէ։ Բազմաթիվ պիրոկլաստիկ կոներ կան հրաբխի ստորին լանջերի վրա՝ բազալտից մինչև բազալտային անդեզիտ՝ մասնավորապես հյուսիսարևմտյան և հարավարևելյան կողմերում՝ ներառելով 1993-34 թվականների ժայթքման արդյունքում առաջացած ծովային կոնը։

Նրա գրեթե կատարյալ ձևը շրջանի ժողովուրդների մեջ, որոնցից են իտելմենները և կուրիլյան այնուները, առաջացրել է հրաբխի մասին բազմաթիվ լեգենդներ։ Ռուս գիտնական Ստեփան Կրաշենիննիկովին պատմել են մի պատմություն, ըստ որի այն Կամչատակայում մի լեռ էր, սակայն հարևան լեռները նախանձում էին նրա գեղեցկությանը, այդ պատճառով նրան վտարում են ծով՝ հարավային Կամչատկայում թողնելով Կուրիլյան լիճը։ Աշխարհագրորեն այս պատմությունը չունի որևէ ապացույց, քանի որ վերջին սառցե դարաշրջանից հետո սառցադաշտերի մեծ մասը հալվել էր՝ բարձրացնելով երկրի վրա ջրի մակարդակը և հավանաբար ողողելով դեպի հրաբուխ տանող վերգետնյա կամուրջը[*փա՞ստ*]: Ըստ 1875 թվականի Սանկտ Պետերբուրգի պայմանագրի՝ Կուրիլյան կղզիները տեղափոխվում են դեպի Ճապոնիա, և Օյակոբան, ինչպես անվանում են ճապոնացիները, դառնում է կայսրության ամենահյուսիսային կղզին, ինչպես նաև գեղագիտական գովասանքի առարկա[*փա՞ստ*]: Իտո Օամուն (1926) համարել է այն ավելի սքանչելի, քան Ֆուձիյամա լեռը[*փա՞ստ*]:

Վարչականորեն կղզին պատկանում է Ռուսստանի Դաշնության Սախալինի մարզին։

Տես նաև
-------

* Ռուսաստանի կղզիների ցանկ
* Ռուսաստանի հրաբուխների ցանկ
* Հյուսիսային Ասիայի ուլտրաների ցանկ

Ծանոթագրություններ
------------------

1. ↑  GEOnet Names Server — 2018.
2. ↑  «Alaid». *Global Volcanism Program*. Smithsonian Institution.

Արտաքին հղումներ
----------------

* The Russian Kuril Islands Expedition to Atlasov
* Sakhalin Oblast(չաշխատող հղում)
* "Vulkan Alaid, Russia" on Peakbagger

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ատլասովի կղզի» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Հանրագիտարանային բառապաշար · Մեծ կատալոնական · Ռուսաստանի կայսրության աշխարհագրական և վիճակագրական |

 |
**Քուրտիս Ջոնաթան Հասի** (անգլ.՝ *Curtis Jonathan Hussey*, հուլիսի 22, 1981(1981-07-22), Բոստոն, ԱՄՆ), ամերիկացի պրոֆեսիոնալ ըմբշամարտիկ։ Ներկա պահին հանդես է գալիս «WWE» կազմակերպությունում՝ ելույթներ ունենալով **Ֆանդանգո** ռինգային անվամբ։

Մասնագիտական նորամուտը կատարել է 1999 թվականին ելույթներ ունենալով Նոր Անգլիայի բազմաթիվ փոքրամասշտաբ առաջնություններում և բազմաթիվ առիթներով տիրելով PLW Նոր Անգլիայի, PWF հյուսիսարևելյան թիմային, PWF հյուսիսարևելյան ծանրքաշային, NCW Նոր Անգլիայի, SCCW թեթևքաշային և մի շարք այլ չեմպիոնական տիտղոսների։

2006 թվականին մարզական պայմանագիր կնքելով «World Wrestling Entertainment» (WWE) կազմակերպության հետ, Հասին սկսում է ելույթներ ունենալ «Deep South Wrestling» (DSW), այնուհետև՝ «Florida Championship Wrestling» (FCW) կրտսեր առաջնություններում։ «FCW»-ի կազմում մի քանի անգամ ճանաչվել է FCW Ֆլորիդայի թիմային չեմպիոն։ 2010-11 թվականներին մասնակցել և հաղթանակ է տարել «WWE NXT» իրական հեռուստաշոուի 4-րդ եթերաշրջանում՝ որպես մրցանակ ստանալով հիմնական կազմում հանդես գալու պայմանագիր։

2013 թվականին Հասին հանրությանը ներկայանում է «Ֆանդանգո» ռինգային անվամբ։ Ֆանդանգոյի կերպարը հանրության կողմից արժանանալով դրական ընդունելության, մեծ ազդեցություն է ունենում «iTunes» առցանց բազայի հիթ շքերթներում նրա մուտքային երաժշտության բարձր հորիզոնականներ գրավելու, ինչպես նաև զանգվածային լրատվամիջոցների կողմից բազմիցս լուսաբանվելու հարցում։

Ծանոթագրություններ
------------------

1. ↑  «Մարզիկի էջը WWE պաշտոնական կայքում». Ֆանդանգո
2. ↑  «Ջոնի Քուրտիսի կենսագրությունը». «World Wrestling Entertainment». Արխիվացված է օրիգինալից 2012 թ․ դեկտեմբերի 28-ին. Վերցված է 2015 թ․ մայիսի 20-ին.
3. ↑  Mr. 561 (2013 թ․ ապրիլի 15). «Թարմ լուրեր ֆանդանգոինգի հեղափոխության և դրա զանգվածային հայտնության մասին». «SEScoops».`{{cite web}}`: CS1 սպաս․ թվային անուններ: authors list (link)(չաշխատող հղում)
4. ↑  Բենսոն, Ուիլ (2013 թ․ ապրիլի 9). «Ֆանդանգոյի թեմատիկ երաշժշտությունը մուտք է գործում Այթյունզի բրիտանական շքերթ». WrestlingRumors.net. Արխիվացված է օրիգինալից 2014 թ․ հուլիսի 15-ին.

Արտաքին հղումներ
----------------

* Էջը WWE.com կայքում(անգլ.)
* Էջը IMDb կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆանդանգո (ռեստլեր)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | ČSFD · Internet Movie Database · ԿինոՊոիսկ |

 |
| **՞**Նմանաձև ճպուռ |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
| Բաժին | Միջատներ |
|
|
|
|
|
|
|
|
|
|
| Ընտանիք | Գոմֆիդներ |
|
|
|
|
|
|
| Տեսակ | Նմանաձև ճպուռ |
|
|

 |
|  Լատիներեն անվանում |
| Onychogomphus assimilis

 |
|  Հատուկ պահպանություն |
| 
Խոցելի տեսակIUCN 3.1 *Vulnerable* : ??? |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Նմանաձև ճպուռ** (լատին․՝ Onychogomphus assimilis), գոմֆիդների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։

Նկարագրություն
--------------

50-55 մմ երկարությամբ, սևադեղնավուն հակադիր գունավորմամբ միջին չափի ճպուռ է, որի վերին շրթունքն ունի լավ արտահայտված սև գույնի եզրակ։ Կրծքի կողքերը սև գույնի լայն զոլերով են, իսկ փորիկի տերգիտները՝ կողքերին երկար, նեղ ելուստներ ունեցող սև բծերով։

Տարածվածություն
---------------

Հայտնի է Առաջավոր Ասիայից, Կովկասի և Հարավային Թուրքմենիայի մի շարք մեկուսացած վայրերից։ Հայաստանում հայտնի է Տավուշի (Իջևան քաղաքի շրջակայք), Վայոց ձորի (Վայք քաղաք, Գետափ և Վերնաշեն գյուղեր) և Սյունիքի (Քարահունջ գյուղ) մարզերից։

Էկոլոգիա
--------

Նմանաձև ճպուռներն ապրում են մասամբ ստվերոտ և հաճախ սառը նախալեռնային գետերում, ինչպես կիսաանապատային, այնպես էլ անտառային գոտում, հանդիպում են գետերի ափերին, հաճախ նստում են քարերի վրա։ Թռչում են հունիս-հուլիս ամիսներին։ Ձվերը դնում են դանդաղ հոսող ջիր մեջ։ Զարգացումը տևում է 2-3 տարի։

Պահպանություն
-------------

Ոչ մեծ, կտրատված, հավանաբար ռելիկտային արեալով, հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։

Հանդիպում է հազվադեպ, հայտնի են առանձին առանձնյակներ։ Թվաքանակի փոփոխության միտումները պարզված չեն։

Վտանգման հիմնական գործոններից է հիդրոշինարարությամբ և ջրի աղտոտամբ պայմանավորված գետերի հիդրոլոգիական ռեժիմի փոփոխությունը։

Պահպանության միջոցառումներ չեն իրականացվում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG |

 |
**Speccy**, անվճար ծրագիր, որը իրենից ներկայացնում է օգտագործման մեջ պարզ և հզոր գործիք, որը տրամադրում է մանրամասն տեղեկություն համակարգի, ինչպես նաև անհատական համակարգչի ամեն սարքային ապահովման մասին։ Ծրագիրը մշակվել է բրիտանական Piriform Limited ընկերության կողմից և գրվել է C++ լեզվով։

Բնութագիր
---------

Speccy տրամադրում է մանրամասն տեղեկություն համակարգչի յուրաքանչյուր սարքի մասին, այդ թվում՝ պրոցեսսորի, մայրական սալիկի, հիշողության, օպերացիոն համակարգի, օպտիկական և կոշտ սկավառակների, ցանցի, ձայնային սարքի և այլնի։

Բացի տվյալները դիտումից կարելի է պահպանել դրանք սկավառակի վրա, txt կամ xml ֆորմատով կամ տպել։

Հնարավորություններ
------------------

Ծրագրի ողջ ունակությունները նշված են պաշտոնական կայքում
Ծրագիրը տրամադրում է մանրամասն տեղեկություններ՝

* Պրոցեսսորի
* Կոշտ սկավառակի
* Օպերատիվ հիշողության
* Գրաֆիկական քարտի
* Օպերացիան համակարգի։

Դյուրակիր տարբերակ
------------------

Speccy Portable-ը, հատուկ տարբերակ է, որը ունակ է աշխատել տեղեկությունների շարժական կրիչների վրայից։

Ծանոթագրություններ
------------------

1. ↑  С 2013 года Лицензионное соглашение запрещает использование Speccy в «корпоративном и коммерческом окружении»: «Software License Agreement» (անգլերեն). Piriform. 7 января 2013. Արխիվացված է օրիգինալից 2013 թ․ փետրվարի 4-ին.
2. ↑  Speccy — System Information — Free Download
3. ↑  Speccy — Builds

Արտաքին հղումներ
----------------

* Ընկերության պաշտոնական կայք (անգլ.)
* Թղթաբանություն Speccy-ի մասին (անգլ.)
* Piriform ընկերության ապրանքների ֆորում (անգլ.)
|  |
| --- |
| **Պիկի երկարաբեղիկ** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Երկարաբեղիկներ (Cerambycidae) |
| **Ցեղ** | **Phytoecia** |
| **Տեսակ** | **Պիկի երկարաբեղիկ** *(P. pici)* |
|
| **Միջազգային անվանում** |
| ***Phytoecia pici*** |

**Պիկի երկարաբեղիկ** (լատին․՝ Phytoecia pici), երկարաբեղիկների ընտանիքին պատկանող միջատ, որը գրանցված է Հայաստանի Կարմիր գրքում։

Նկարագրություն
--------------

Ձգված, ուռուցիկ և զուգահեռ կողքերով, սև գույնի մարմնով, 10-16 մմ երկարությամբ ոչ խոշոր չափի բզեզ է։ Ունի կարմիր ոտքեր և սևացած ծայրերով միջին ու հետին ազդրեր։

Տարածվածություն
---------------

Տարածված է Նախիջևանի Ինքնավար Հանրապետությունում և Հայաստանում՝ Հացավան գյուղի շրջակայք (Կոտայքի մարզ), «Խորովի անտառ» պետական արգելոց և Վայք քաղաքի շրջակայք (Վայոց ձորի մարզ)։

Էկոլոգիա
--------

Ապրում են կիսաանապատներում և ֆրիգանաներում, թռչում են ցերեկը, մայիսի վերջից մինչև հունիսի կեսերը։

Պահպանություն
-------------

Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։

Հանդիպում է հազվադեպ և պատահական։

Վտանգ է հանդիսանում ԲՀՊՏ-ներից դուրս անասունների չկարգավորված արածեցման հետևանքով էկոհամակարգերի դեգրադացումը։

Պահպանվում է «Խոսրովի անտառ» պետական արգելոցում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Պիկի երկարաբեղիկ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · IRMNG |

 |
**Sketch**, վեկտորային գրաֆիկական խմբագրիչ, որը նախատեված է macOS-ի համար։ Ծրագիրը մշակվել է Bohemian Coding ընկերության կողմից։ Ծրագիրը թողարկվել է 2010 թվականի սեպտեմբերի 7-ին։ Իսկ արդեն 2012 թվականին ծրագիրը արժանացավ Apple Design Award մրցանակին։

Sketch-ը հիմնականում օգտագործվում է վեբ կայքերի կամ բջջային հավելվածների համար օգտատիրոջ միջերես ստեղծելու նպատակով։ Sketch-ով հրմար է աշխատել պրոտոտեսակների հետ, ինչպես նա նաև թիմային աշխատանքի համար։ Քանի որ Sketch-ը հասանելի է միայն macOS-ի վրա, գոյություն ունեն տարբեր գործիքներ, որոնք թույլ են տալիս բացել ծրագրի կողմից ստեղծված էսքիզները տարբեր պլանտֆորմների վրա։

Ծրագրի մանրամասներ
------------------

Sketch-ը հիմնականում օգտագործվում է վեբ կայքերի կամ բջջային հավելվածների միջերես ստեղծելու համար։ Sketch-ը ֆայլերը պահպանում է .sketch ֆորմատով, իսկ այս ֆորմատի ֆայլերը կարելի է բացել Adobe Illustrator, Adobe Photoshop և այլն ծրագրերում։ Դիզայներները էսքիզները կարող են պահպանել հայտնի ֆորմատներով ինչպիսիք են՝ PNG, JPG, SVG, PDF, TIFF, WebP և այլն։

Չնայած այն բանի, որ Sketch-ը սկզբնական շրջանում վաճառվում էր App Store-ում, 2015 թվականի դեկտեմբերին ծրագրավորողները հանեցին այդտեղից այդ ծրագիրը և սկսկեցին վաճառել իրենց կայքի միջոցով։ 2016 թվականի հունիսի 8-ին Bohemian Coding-ը իր բլոգում հայտարարեց, որ Sketch անցում է կատարում նոր լիցենզիոն համակարգի։

Մրցակիցներ
----------

* Figma
* Adobe XD
* InVision Studio
* Framer
* Lunacy
* Gravit

Ծանոթագրություններ
------------------

1. ↑
2. ↑
3. ↑  «Sketch 1.0 finally released». *Bohemian Coding*. 2010 թ․ սեպտեմբերի 7. Արխիվացված է օրիգինալից 2011 թ․ հուլիսի 11-ին. Վերցված է 2016 թ․ փետրվարի 15-ին.
4. ↑  Lowensohn, Josh (2012 թ․ հունիսի 11). «Apple announces 2012 Design Award winners». *CNET*. Վերցված է 2016 թ․ փետրվարի 15-ին.
5. ↑  Sutton, Kelly (2014 թ․ հոկտեմբերի 21). «An Interview with Pieter Omvlee, the Founder of Bohemian Coding». Վերցված է 2019 թ․ ապրիլի 10-ին.
6. ↑  Schoenmaker, Martijn (2016 թ․ փետրվարի 1). «How I Started Using Sketch App In Windows». *Design + Sketch*. Վերցված է 2018 թ․ հոկտեմբերի 10-ին.
7. ↑  Solutions, Fantastech (2018 թ․ սեպտեմբերի 10). «Converting Website Designs to Code». *Fantastech.co*.`{{cite web}}`: CS1 սպաս․ url-status (link)

Արտաքին հղումներ
----------------

* Պաշտոնական կայք
**Օգոյ** (բուրյաթերեն՝ Уhагγй՝ *անջուր*), Բայկալ լճի մաս կազմող Փոքր ծովի նեղուցում գտնվող ամենախոշոր կղզին։

Ունի բավականին ձգված տեսք. երկարությունը 2,9 կմ է, լայնությունը՝ մինչև 0,6 կմ։ Կղզին բնակչություն չունի։ Տեղակայված է Շարա-Շալուն հրվանդանի արևմտյան ափին գտնվող Օլխոն կղզու և Բայկալ լճի արևմտյան ափին գտնվող Կուրմինյան ծոցի միջև։

Բնություն
---------

Բուսականությունն աղքատիկ է, հիմնականում ներկայացված է խոտերի և ցածր թփուտների տեսքով։ Ավելի լայն մասում աճում են խեժափիճիներ։ Կենդանական աշխարհն այսպիսի կազմ ունի՝ գետնասկյուռներ, ծվծվաններ, օձեր։ Թռչուններից բնադրում են արտույտները և արծաթափայլ որորը։

* Օգոյ կղզու Վիշապ հրվանդանը ձմռանըՕգոյ կղզու Վիշապ հրվանդանը ձմռանը
* Օգոյ կղզու հյուսիսային մասըՕգոյ կղզու հյուսիսային մասը
* Օգոյ կղզու հարավային մասըՕգոյ կղզու հարավային մասը
* Օգոյ կղզու լանդշաֆտըՕգոյ կղզու լանդշաֆտը

Տեսարժան վայրեր և զբոսաշրջություն
---------------------------------

Մոսկովյան բուդդայական կենտրոնի նախաձեռնությամբ՝ 2005 թվականին կղզու ամենաբարձր կետում կառուցվեց բուդդայական ստուպա։ Ստուպայի կառուցումն զգալիորեն ավելացրեց զբոսաշրջիկների հոսքը դեպի կղզի։ Ամռանը էքսկուրսիաներ են կազմակերպվում կատերներով, իսկ ձմռանը կղզու վրա գոյացած սառացաշերտի վրա մեքենաներ են վարում։

Բույսերի ֆիզիոլոգիայի և կենսաքիմիայի սիբիրյան ինստիտուտի ներկայացուցիչների կարծիքով՝ զբոսաշրջիկների հոսքի ավելացումը կարող է կործանարար լինել կղզու բուսական ու կենդանական աշխարհի համար։

* 
* 

Օգոյի բուդդայական ստուպա

Ծանոթագրություններ
------------------

1. ↑  GEOnet Names Server — 2018.
2. ↑  «Научная экспедиция СИФИБРа СО РАН по восстановлению растительности вокруг Буддийской ступы на острове Огой (Ольхонский район) завершилась на этой неделе -». Արխիվացված է օրիգինալից 2016 թ․ մարտի 4-ին. Վերցված է 2019 թ․ հունվարի 20-ին.

Արտաքին հղումներ
----------------

* Գաղտնի Օլխոն՝ Օգոյ կղզի Արխիվացված 2015-10-29 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օգոյ կղզի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
| **՞**Ռիխտերի փղիկ |
| --- |
|  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
| Բաժին | Միջատներ |
|
|
|
|
|
|
|
|
|
|
| Ընտանիք | Երկարակնճիթներ |
|
|
|
|
|
|
| Տեսակ | Ռիխտերի փղիկ |
|
|

 |
|  Լատիներեն անվանում |
| Cyclobaris richteri

 |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Ռիխտերի փղիկ** (լատին․՝ Cyclobaris richteri), փղիկների կամ երկարակնճիթների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

Թույլ փայլով, բարակ բաց գույնի մազիկներով և կարմրագորշագույն մարմնով, 5-7 մմ երկարությամբ միջին չափի բզեզ է։ Կնճիթը կարճ է և լայն, իսկ վերնաթևերը՝ լայն ձվաձև։

Տարածվածություն
---------------

Համարվում է Հայաստանի էնդեմիկ միջատ։ Հայտնի է միայն Նուբարաշեն ավանի շրջակայքից (Երևան քաղաքի հարավարևելյան ծայրամաս)։

Էկոլոգիա
--------

Ապրում է կարմիր ավազներով անապատներում, հանդիպում՝ վաղ գարնանը՝ մարտին և ապրիլի սկզբին քարերի տակ։

Կենսաբանական առանձնահատկություններն անհայտ են։

Պահպանություն
-------------

Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։

Հանդիպում են ծայրահեղ հազվադեպ և հայտնի են եզակի առանձնյակներ։

Սպառնացող վտանգներից են քաղաքակենտրոնացումը և հողերի գյուղատնտեսական յուրացումը։

Պահպանության միջոցառումներ չեն իրականացվում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.
|  |
| --- |
| **Սիմպեկմա ճպուռ** |
| Սիմպեկմա ճպուռՍիմպեկմա ճպուռ |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Ճպուռներ (Odonata) |
| **Ընտանիք** | Լեսթիդներ (Lestidae) |
| **Ցեղ** | **Sympecma** |
| **Տեսակ** | **Սիմպեկմա ճպուռ** *(S. paedisca)* |
|
| **Միջազգային անվանում** |
| ***Sympecma paedisca***Brauer, 1877 |
|
| **Կարգավիճակ** |
| **Հատուկ պահպանության կարգավիճակ՝**   Քիչ մտահոգող տեսակ |

**Սիմպեկմա ճպուռ** (լատին․՝ Sympecma paedisca), նետիկների ազգին պատկանող միջատ։ Գրանցված է Հայաստանի Հանրապետության Կարմիր գրքում։

Նկարագրություն
--------------

36-39 մմ երկարությամբ, դեղնադարչնագույն, բարեկազմ մարմնով, գլխի վերին մասը, կրծքի և փորիկի տերգիտների միջնամասերի սովորաբար քիչ թե շատ լավ արտահայտված մետաղական փայլով և բավականին լայն շագանակագույն զոլով փոքր չափի ճպուռ է։

Տարածվածություն
---------------

Տարածված է Կենտրոնական և Հյուսիսային Եվրոպայից մինչև Ճապոնիա, Առաջավոր Ասիայում։ Կովկասում ներկայացված է մեկուսացած օջախներով։ Հայաստանում հայտնի է Տավուշի (Դիլիջան քաղաքի մոտակայք), Արմավիրի (Բագարան գյուղ), Արագածոտնի (քաղաք Աշտարակ, Արագած լեռ՝ Անտառուտ և Բյուրական գյուղերի մոտ, Արայի լեռ), Կոտայքի (Գողթ և Գառնի գյուղերի մոտակայք), Արարատի (Արտաշատ քաղաք, Երասխ, Արմաշ գյուղի մոտակայք), Վայոց ձորի (Եղեգնաձոր և Վայք քաղաքների մոտակայք) մարզերից, Երևան քաղաքից և «Խոսրովի անտառ» պետական արգելոցից։

Էկոլոգիա
--------

Ապրում են ծովի մակարդակից 900-2000 մ բարձրությունների վրա, տարբեր լանդշաֆտային գոտիների լճացած ջրերով ջրամբարներում։ Ձմեռում են հասուն միջատները։ Ձվադրում են 2-3 ամիսների ընթացքում, նոր սերնդի առանձնյակները դուրս են թռչում հուլիս-սեպտեմբեր ամիսներին։

Պահպանություն
-------------

Հազվագյուտ, ոչ մեծաքանակ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի։ Թվաքանակի փոփոխության միտումները հայտնի չեն։

Վտանգման հիմնական գործոններն են հիդրոլոգիական ռեժիմի փոփոխությունը և ջրամբարների աղտոտումը։

Պահպանվում է «Խոսրովի անտառ» պետական արգելոցում և Դիլիջան ազգային պարկում։

Ծանոթագրություններ
------------------

1. ↑  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Սիմպեկմա ճպուռ» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սիմպեկմա ճպուռ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG |

 |
**iMacros**, բրաուզերի համար նախատեսված հավելված, որը նախատեսված է մակրո ֆունկցիաների ծրագրավորման և օգտագործման համար, ինչպե նաև վեբի ավտոմատացման և թեսթավորման համար։ Այն տարածվում է ինչպես բրաուզերների համար հավելված և աջակցվում է Mozilla Firefox, Google Chrome և Internet Explorer բրաուզերների կողմից։ Ծրագրավորված է iOpus/Ipswitch-ի կողմից։ Այն նախատեսված պարզ ֆունկցիաների ծրագրավորման համար։ Ֆունկցիաները կարող են գրվել և ղեկավարվել JavaScript-ով։ Նախնական մակրո ֆունկցիաները և JavaScript կոդերը արդեն ներառված է լինում ծրագրում։ iMacros-ի հետագա տարբերակներում JavaScript հանվեց ծրագիր սպասարկումից։ Սակայն, օգտատերերը, կարող են օգտագործել Pale Moon բրազուզերը, որը հիմնված է Mozilla Firefox-ի հին տարբերակի վրա, որտեղ կա հնարավորություն օգտագործել JavaScript ֆայլեր և իրականցել վեբի ավտոմատացում։

Պատմություն
-----------

iMacros առաջին տարբերակը ստեղծվել է 2001 թվականին Մաթիաս Ռոթի կողմից, այն դարձավ առաջին ֆունկցիա գորղ ծրագիրը, որը ադապտացվել է նաև բրաուզերների համար։ 2012 թվականի ապրիլին iMacros-ը գնվեց Ipswitch-ի կողմից։

Հնարավորություններ
------------------

Firefox և Chrome-ի համար նախատեսված iMacros ծրագիրը ներկայացնում է ֆունկցիաներ, որոնք հայտնի են սոցալիական սկրիտագրում անունով, որը օգտատերերին թույլ է տալիս վեբ կայքերի համար գրել պարզ սկրիպտային ֆունկիաներ։ Տեխնիկապես, այս ֆունկցիաները տարածվում են վեբ-կայքերում և ղեկավարվում են JavaScript-ի միջոցով։

Ծանոթագրություններ
------------------

1. ↑  *Firefox 3 Hacks*, O'Reilly, 2008, 978-4-87311-375-3
2. ↑  Manandhar, Niroj (2017 թ․ ապրիլի 20). «Lightest browser to run iMacros JavaScript automated testing». *Tech Junction* (ամերիկյան անգլերեն). Վերցված է 2019 թ․ հուլիսի 8-ին.
3. ↑  Butcher, Mike. «Live from Munich – TechCrunch Europe seminar and meetup | TechCrunch». Վերցված է 2017 թ․ օգոստոսի 27-ին.
4. ↑  Goebel, Max et all. *Digging the Wild Web. An Interactive Tool*. Web information systems engineering - WISE 2007: 8th International Conference
5. ↑  Huben, Jan, *Domain Independent Automatic Form Filling*. Web Engineering: 10th International Conference, ICWE 2010, Vienna, Austria
6. ↑  «Ipswitch's Network Management Division Acquires iOpus Software». *Reuters*. 2012 թ․ ապրիլի 24. Արխիվացված է օրիգինալից 2017 թ․ օգոստոսի 27-ին. Վերցված է 2017 թ․ օգոստոսի 27-ին.
7. ↑  «Firefox Extensions and Tools: Using iMacros and Zotero». Library Technology Conference 2009. 2009 թ․ մարտի 19. Վերցված է 2011 թ․ հունվարի 18-ին.
8. ↑  «Automatic Google Search». Embedded sample imacro. Արխիվացված է օրիգինալից 2012 թ․ փետրվարի 8-ին. Վերցված է 2020 թ․ հունվարի 20-ին.

Արտաքին հղումներ
----------------

* Պաշտոնական կայք
| **՞**Մեծ սուզակ |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Թռչուններ |
|
|
|
|
|
|
|
| Ընտանիք | Սուզակներ |
|
|
|
|
|
|
|
|
|

 |
|  Լատիներեն անվանում |
| Podiceps cristatus
(Linnaeus, 1758) |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : 106003639 |
|  Արեալ |
| պատկեր |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Մեծ սուզակ** (լատին․՝ Podiceps cristatus), սուզակների ընտանիքի ջրլող թռչուն։ Նստակյաց է, տարածված։

Կենսաբանական տարածումը
----------------------

Բնակվում է լճերում, ջրամբարներում, ճահճուտներում, ձկնաբուծական լճակներում։

Մարմնի կառուցվածքը
------------------

Մարմնի երկարությունը՝ 46-51 սմ է, թևերի բացվածքը՝ 85-80 սմ, կենդանի զանգվածը՝ 0,6-1,5 կգ՚։ Վիզը երկար է, բարակ։ Բնադրման շրջանում փուփուլը սև է, վզի զարդափետուրները՝ սև ու շիկակարմիր-դարչնագույն։ Հետբնադրման շրջանում փետրածածկն ավելի բաց գույնի է, մեջքը՝ մոխրագույն, մարմինը ներքևից՝ սպիտակ։ Կտուցը երկար է, վարդագույն։ Հաճախ, հատկապես ձմռանը, հանդիպում է թաքստոցից և ջրափերից հեռու։ Անթերի լողորդ է. կեր հայթայթելու համար կամ վտանգի պահին կարող է սուզվել ջրի ամենախորը շերտերը։ Թռիչքի է դիմում ծուլորեն. թևերի թափահարման օգնությամբ վազքով բավական տարածություն է անցնում ջրի մակերեսով, ապա օդ բարձրանում։

Բազմացումը
----------

Բնադրազույգեր է կազմում մարտի 1-ին կեսից մայիսի սկիզբը։ Բույնը լողացող հարթակ է՝ ճահճաբույսերից։ Բնադրում է եղեգնուտում։ Բներում առաջին ձվերը հայտնվում են ապրիլի 1-ին կեսից մայիսի վերջ։ Դնում է 56 մմ տրամագծով, կավճագույն-սպիտակ 1-7 ձու։ Թխսակալում է 25- 27 օր։ Բնից հեռանալիս ձվերը քողարկում է՝ ծածկելով եղեգի կտորներով։ Ձվերի կորստի դեպքում թխսման բնազդով բույն է բերում ձվերի չափի և գույնի առարկաներ ու թխսակալում որոշ ժամանակ։ Ձագերը բներում հայտնվում են մայիսի վերջ-հունիսին։ Մայր թռչունը ձագերին տեղափոխում է մեջքին՝ փետուրների մեջ առած, և անկորուստ կարող է սուզվել ջրի խորքերը։ Ձագերը թռիչքի պատրաստ են կյանքի 50-56-րդ օրը։ Սնվում է մանր ձկներով, ջրային անողնաշարավորներով, բույսերով։

Պատկերասրահ
-----------

* Podiceps cristatus
* 
* 
* 
* 
* 
* 
* Museum specimenMuseum specimen

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |  |
| --- | --- |
|  | Վիքիցեղերն ունի նյութեր, որոնք վերաբերում են «Մեծ սուզակ» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեծ սուզակ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուս · Մեծ նորվեգական |
|  |
| Տաքսոնոմիա | Avibase · eBird · EOL · GBIF · iNaturalist · NCBI · IRMNG · ITIS TSN · SeaLifeBase · WoRMS |
|  |
| Չափորոշչային վերահսկողություն | GND: 4159203-7 · LCCN: sh85056978 |

 |
**Մեծ Բերտա** (մարտի 17, 1945(1945-03-17) - դեկտեմբերի 31, 1993(1993-12-31)), կով, որը եղել է *Գինեսի կրկնակի ռեկորդակիր*։ Նա ամենատարեց կովն էր, որը մահացել էր իր 49-րդ տարեդարձից ընդամենը երեք ամիս առաջ, և նա նաև սահմանել էր ողջ կյանքի ընթացքում բուծման ռեկորդ՝ արտադրելով 39 հորթ։ Իր կյանքի ընթացքում նա օգնել է 75 հազար դոլար հավաքել քաղցկեղի հետազոտման և այլ բարեգործական կազմակերպությունների համար։

Կյանք
-----

Մեծ Բերտան ծնվել է Իռլանդիայում 1945 թվականի մարտի 17-ին՝ Սուրբ Պատրիկի օրը։ Նա պատկանում է Դրոիմեն (բնիկ իռլանդական խոշոր եղջերավոր ցեղատեսակ) կամ ֆրիզերեն ցեղատեսակին։ Մեծ Բերտային գնել է ֆերմեր Ջերոմ Օ' Լիրին անասունների տոնավաճառում։ Բերտան ապրել է նրա ֆերմայում՝ Իռլանդիայի Քերի կոմսությունում գտնվող Սնիմ շուկայի մոտակայքում։

Մեծ Բերտան Գինեսի երկու ռեկորդ է գրանցել։ Նա ամենատարեց կովն է եղել, որը մահացել է իր 49-ամյակից ընդամենը երեք ամիս առաջ, և նա նաև ռեկորդակիր էր ցմահ բուծման համար՝ ունենալով 39 հորթ։ Այնուամենայնիվ, մինչև 2006 թվականը կատեգորիաները հանվել էին Գինեսի ռեկորդների գրքից։

Շնորհիվ իր համաշխարհային ռեկորդ սահմանող կարգավիճակի՝ Մեծ Բերտան դարձել է հայտնի այդ տեղանքում։ Անասունների տոնավաճառներում նրա հայտնվելն օգնել է հավաքել 75,000 դոլար քաղցկեղի հետազոտությունների և այլ բարեգործական կազմակերպությունների համար, և նա էր ղեկավարել Սուրբ Պատրիկի օրվա շքերթը Սնեմում` դրամահավաքի օգնության համար։ Աղմկոտ շքերթներին իր ելույթներից առաջ Օ'Լիրին Մեծ Բերտային վիսկի է խմեցրել` նյարդերը կայունացնելու համար։ 1993 թվականի Ամանորի գիշերը նրա մահից հետո փաբերից մեկում տեղի է ունեցել հոգեհանգստյան արարողություն։ Մեծ Բերտայի մահից հետո Օ' Լիրիի հոտի մեջ դեռ մնում էին Բերտայի մի քանի սերունդներ, որոնցից ավագն այն ժամանակ 35 տարեկան էր։

Մահից հետո Մեծ Բերտան լցոնված է եղել և այժմ պահվում Է Քերիի կոմսության Բոֆորտ ֆերմայում։

Ծանոթագրություններ
------------------

1. 1 2 3 4  «My Travels: Turtle Bunbury in Ireland. A wake for a cow in a pub in rural Ireland sounds like an episode of Father Ted. We knew we'd get no further that night». *The Guardian*. 2010 թ․ դեկտեմբերի 4. Վերցված է 2010 թ․ դեկտեմբերի 20-ին.
2. 1 2 3 4 5  «World's Oldest Cow to Visit Taxidermist». *Deseret News*. 1993 թ․ դեկտեմբերի 31. Արխիվացված օրիգինալից 2010 թ․ նոյեմբերի 7-ին. Վերցված է 2010 թ․ դեկտեմբերի 20-ին.
3. 1 2 3  Cunnane, Catherina (2019 թ․ նոյեմբերի 19). «Weird Cow Breeds: Droimeann- One of Ireland's rarest cattle breeds». *That's Farming*. Thatsfarming.com. Արխիվացված է օրիգինալից 2020 թ․ հունվարի 8-ին. Վերցված է 2019 թ․ հուլիսի 26-ին.
4. ↑  Ballyvolane House Spirits Company, Castlelyons. «Big Bertha, Irelands' oldest cow & legend of Sneem in Kerry». *Ballyvolane House Spirits Company*. Վերցված է 2020 թ․ փետրվարի 1-ին.
**Ուլյան Հայկի Փիրումով** (հոկտեմբերի 26, 1931(1931-10-26), Մոսկվա, ԽՍՀՄ - փետրվարի 24, 2015(2015-02-24), Մոսկվա, Ռուսաստան), գազադինամիկայի և հրթիռային տեխնիկայի բնագավառի հայ գիտնական։ Տեխնիկական գիտությունների դոկտոր (1969), պրոֆեսոր (1976)։ ՌԳԱ թղթակից անդամ (1997)։ ՌԴ գիտության վաստակավոր գործիչ (1989)։

Կենսագրություն
--------------

Ուլյան Փիրումովը ծնվել է 1931 թվականին Մոսկվայում։ 1949 թվականին ավարտել է Մոսկվայի № 276 դպրոցը։ Նույն թվականին ընդունվել է Մոսկվայի պետական համալսարանի ֆիզիկատեխնիկական ֆակուլտետը, միաժամանակ` Մոսկվայի ֆիզիկատեխնիական ինստիտուտ, որն ավարտել է 1955 թվականին։ 1955-1976 թվականներին աշխատել է Ջերմային շարժընթացների գիտահետազոտական ինստիտուտում նախ որպես ինժեներ, ապա` ավագ ինժեներ, բաժանմունքի պետ, 1976 թվականից` Մոսկվայի ավիացիոն ինստիտուտի հաշվողական մաթեմատիկայի և ծրագրավորման ամբիոնի վարիչ։

1960 թվականին պաշտպանել է թեկնածուական ատենախոսություն, 1969 թվականին՝ դոկտորական, 1976 թվականին Փիրումովին շնորհվել է պրոֆեսորի կոչում, 1997 թվականի մայիսի 30-ին ընտրվել է Ռուսաստանի գիտությունների ակադեմիայի թղթակից անդամ «մեխանիկա և մեքենաշինություն» մասնագիտությամբ։

Աշխատանքները վերաբերում են գազադինամիկայի, ավիացիոն և հրթիռային տեխնիկայի խնդիրներում հաշվողական մաթեմատիկայի կիրառմանը, բարդ համակարգերի նմանարկային մոդելամորման կիրառական ծրագրերի փաթեթների ստեղծմանը, հրթիռային ծայրափողակների տեսության հակադարձ խնդիրների լուծման եղանակների մշակմանը, օդային ավազանը թունավոր բաղադրամասերով աղտոտումից պաշտպանման հարցերին։

Մահ
---

Մահացել է 2015 թվականին Մոսկվայում։ Թաղված է Մոսկվայի հայկական գերեզմանատանը։

Պարգևներ, մրցանակներ
--------------------

* ԽՍՀՄ պետական մրցանակի կրկնակի դափնեկիր (1979, 1987)
* Ն. Ե. Ժուկովսկու անվան մրցանակակիր (1964)
* ՌԴ գիտության վաստակավոր գործիչ (1996)

Ծանոթագրություններ
------------------

1. 1 2
2. ↑  Identifiants et Référentiels (ֆր.) — ABES, 2011.
3. ↑  «Пирумов Ульян Гайкович. | ИС АРАН». *isaran.ru*. Վերցված է 2017 թ․ հուլիսի 2-ին.
4. ↑  «Пирумов Ульян Гайкович - 8 факультет МАИ». *mai8.ru*. Արխիվացված է օրիգինալից 2012-07-06-ին. Վերցված է 2017 թ․ հուլիսի 2-ին.
5. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Համառուսաստանյան մաթեմատիկական պորտալ |
|  |
| Բառարաններ և հանրագիտարաններ | Հայազգ |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 10640 · ISNI: 0000000116469557 · LCCN: n80029444 · NTA: 30802785X · NUKAT: n01032114 · SUDOC: 145224694 · VIAF: 55440802 · WorldCat VIAF: 55440802 |

 |

 |
| **՞**Հաստածղրիդ լայնացած |
| --- |
|  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
|
|
|
| Բաժին | Միջատներ |
|
|
|
|
|
|
|
|
|
|
| Ընտանիք | Հաստածղրիդներ |
|
|
|
|
|
|
| Տեսակ | Հաստածղրիդ լայնացած |
|
|

 |
|  Լատիներեն անվանում |
| Bradyporus dilatatus

 |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Հաստածղրիդ լայնացած** (լատին․՝ Bradyporus dilatatus), հաստածղրիդների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

Շատ խոշոր և ծանրաքաշ մարմնով ծղրիդ է, որի արուն ունի 55-65 մմ երկարություն, էգը՝ 41-70 մմ երկարություն, իսկ ձվադիրը՝ 11-13 մմ երկարություն։ Գունավորումը սև է՝ բրոնզագույն փայլով։ Առաջնամեջքի հետին մասը և փորիկի կողքերով ձգվող երկու երկայնակի զոլերը կանաչ են կամ կանաչագորշագույն։ Առաջնամեջքի եզրի տակ թաքնված վերնաթևերը խիստ թերզարգացած են։

Տարածվածություն
---------------

Տարածված է Փոքր Ասիայում, Հյուսիսարևմտյան Իրանում և Հայաստանում՝ Շիրակի (Արփի լճի հարակից տափաստաններ, Ամասիա քաղաքի շրջակայք), Կոտայքի (Հրազդան քաղաք, Ֆոնտան և Գառնի գյուղերի շրջակայք) և Գեղարքունիքի (Սեմյոնովկա գյուղի շրջակայք) մարզերում։

Էկոլոգիա
--------

Ապրում է ճիմածածկով լեռնատափաստաններում, ծովի մակարդակից 1500-2100 մ բարձրություններում։

Հաստածղրիդները բուսակեր են և բազմակեր։ Հուլիս-օգոստոս ամիսներին հանդիպող հասուն առանձնյակները սողում են ցերեկը՝ բացի ամենաշոգ ժամերից։

Պահպանություն
-------------

Ընդհատված և ոչ մեծ արեալով հազվագյուտ տեսակ է, որը Բնության պահպանության միջազգային միության Կարմիր ցուցակում գրանցված է որպես խոցելի տեսակ։

Հյուսիսային Հայաստանում տեղ-տեղ բազմաքանակ է։ Կենտրոնական Հայաստանում հանդիպում է հազվադեպ և համարվում է նվազող թվաքանակով տեսակ։

Սպառնացող վտանգներից են՝ խոպան հողերի հերկումը և անասունների գերարածեցումը։

Տեսակը պահպանվում է «Արփի լիճ» ազգային պարկում։

Ծանոթագրություններ
------------------

1. 1 2 3 4 5 6 7 8  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF |

 |
**Թան Սոն Նհաթ օդանավակայան** (վիետ․՝ Cảng hàng quốc tế Tân Sơn Nhất *կամ* Sân bay quốc tế Tân Sơn Nhất), միջազգային օդանավակայան Վիետնամի Հոշիմին քաղաքում։ Համարվում է Վիետնամի խոշորագույն միջազգային օդանավակայանը՝ ըստ տարածքի և սպասարկվող ուղևորների թվի։ Ընդունվող օդանավերն են՝ Airbus A330, Boeing 747: Օդանավակայանը կառուցել են ֆրանսիացի գաղութաբնակները 1930-ական թվականներին։ 20-րդ դարի 1950-ականների կեսերին ամերիկյան օգնության շրջանակներում կառուցվել է 2190 մետր երկարությամբ թռիչքուղի։ Վիետնամի պատերազմի ժամանակ Թան Սոն Նհաթ օդանավակայանի ավիաբազան օգտագործվել է ինչպես ԱՄՆ-ի, այնպես էլ Հարավային Վիետնամի օդային ուժերի կողմից։ Մինչև 1975 թվականը օդանավակայանը եղել է աշխարհի ամենածանրաբեռնված օդանավակայաններից մեկը։ 2004 թվականի դեկտեմբերի 9-ին Սայգոնի անկումից հետո առաջին անգամ վերականգնվել են թռիչքները ԱՄՆ-ի հետ։ United Airlines ավիաուղիների չվերթը Հոնկոնգում միջանկյալ վայրէջքով կատարվել է սկզբում Սան Ֆրանցիսկոյից, ապա՝ Լոս Անջելեսից։

Հղումներ
--------

* Tan Son Nhat Airport Official Website(չաշխատող հղում)
* Southern Airports Corporation Official Website (SAC)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թանշոննյաթ օդանավակայան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
|  |
| --- |
| **Կոռոստելյովի երկարաբեղիկ** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Երկարաբեղիկներ (Cerambycidae) |
| **Ցեղ** | **Agapanthia** |
| **Տեսակ** | **Կոռոստելյովի երկարաբեղիկ** *(A. korostelevi)* |
|
| **Միջազգային անվանում** |
| ***Agapanthia korostelevi*** |

**Կոռոստելյովի երկարաբեղիկ** (լատին․՝ Agapanthia korostelevi), երկարաբեղիկների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

Նեղ, զուգահեռակող և սև մարմնով, 9-14,5 մմ երկարությամբ ոչ խոշոր բզեզ է։ Առաջնամեջքն ունի երեք դեղնավուն մազապատ զոլեր, իսկ խիտ մազիկներով պատված վերնաթևերը՝ մոխրավուն տեսք։

Տարածվածություն
---------------

Տարածված է Նախիջևանի Ինքնավար Հանրապետությունում և Հայաստանում՝ միայն «Խորովի անտառ» պետական արգելոցում։

Էկոլոգիա
--------

Ապրում է ծովի մակարդակից 1600-2000 մ բարձրությունների վրա, լեռնատափաստաններում և ֆրիգանաներում, հանդիպում՝ հունիսին և հուլիսի սկզբին Scorzonera pulchra բույսի ցողունների վրա, որտեղ էլ զարգանում է թրթուրը։ Զարգացումը ընթանում է մեկ տարի։

Պահպանություն
-------------

Սահմանափակ արեալով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։

Թվաքանակը չափավոր բարձր է, փոփոխության միտումները՝ անհայտ։

Վտանգման հիմնական գործոնները բացահայտված չեն։

Պահպանվում է «Խոսրովի անտառ» պետական արգելոցում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Կոռոստելյովի երկարաբեղիկ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · IRMNG |

 |
**Թբիլիսիի քաղաքապետարան** (վրաց.՝ თბილისის მერია, *Թբիլիսիս մերիա*), ժամացույց-աշտարականման շինություն, որը գտնվում է Վրաստանի մայրաքաղաք Թբիլիսիի ազատության հրապարակից հարավ։

Թբիլիսիի քաղաքապետարանը համայնքային ծառայություն իրականացնող պետական մարմին, որի նպատակն ու խնդիրն ավագանու և քաղաքապետի՝ Վրաստանի օրենքներով, այլ իրավական ակտերով վերապահված լիազորությունների լիարժեք և արդյունավետ իրականացման, ինչպես նաև քաղաքացիական իրավահարաբերություններին ավագանու և քաղաքապետի մասնակցության ապահովումն է։

Թբիլիսիի քաղաքապետարանը մայրաքաղաքի քաղաքապետի բնակավայրը և աշխատատեղն է։

Պատմություն
-----------

Թբիլիսիի քաղաքապետարանի հիմնական շենքը կառուցվել է 1830-ական թվականներին՝ Ռուսական կայսրության կազմում։ Երկու դարերի ընթացքում վերակառուցվել է՝ հասնելով ներկայիս տեսքին։

Մինչև 1879 թվականը այն ծառայել է, որպես ոստիկանական ծառայության կենտրոնական գրասենյակ։ Այն ստացել է քաղաքապետարանի կարգավիճակ միայն 1878 թվականին։

1910 թվականին ավելացվել է աշտարակը, իսկ 1912 թվականին շենքի տարածքը ընդլայնվել է։

Ծանոթագրություններ
------------------

1. ↑  საქართველოს ძველი ქალაქები: თბილისი (2006), ISBN 99940-0-923-0 (վրաց.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թբիլիսիի քաղաքապետարան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |

|  |
| --- |
| 
  **Վրաստան**
 |